Crosul şi semimaratonul internaţional modifică la acest sfârşit de săptămână 35 de linii de transport public din București
Asociaţia de Dezvoltare pentru Transport Public a dispus modificarea a 35 de linii de transport public de călători şi înfiinţarea temporară a trei linii navetă pentru a permite desfăşurarea sâmbătă şi duminică a unei competiţii sportive, transmite Agerpres.
În vederea amenajării zonelor de start şi finish, de vineri până duminică la ora 23,59, va fi restricţionat traficul rutier pe Bd. Libertăţii (sensul dinspre Calea 13 Septembrie spre Bd. Naţiunile Unite), iar până duminică la ora 14,00 se restricţionează total traficul rutier pe Bd. Libertăţii, între Splaiul Independenţei şi Bd. Naţiunile Unite.
De vineri până duminică, pe toată durata programului, liniile din zonă vor funcţiona pe trasee modificate, a informat vineri Primăria Capitalei. Este vorba despre liniile 136, 385 şi N101.
Totodată, duminică, de la începutul programului şi până la reluarea circulaţiei rutiere (cu excepţia liniilor 66, 69 şi 85), operativ, la dispoziţia Brigăzii Rutiere, liniile de transport public vor funcţiona pe trasee modificate. Este vorba despre liniile: 1, 10, 24, 40, 44, 45, 61, 66, 69, 70, 85, 86, 90, 97, 100, 104, 116, 117, 122, 123, 136, 137, 168, 178, 203, 205, 226, 311, 312, 313, 323, 368, 381, 385.
Detalii despre traseele modificate, pe pagina: https://www.pmb.ro/interes-public/arhiva/get-press-releases-menu/2024/1490 .
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank